CELEX: 62010CO0538
Language: ro
Date: 2011-09-22 00:00:00
Title: Ordonanța Curții (camera a cincea) din 22 septembrie 2011.#Richard Lebrun și Marcelle Howet împotriva Statului belgian.#Cerere având ca obiect pronunțarea unei hotărâri preliminare: Tribunal de première instance de Liège - Belgia.#Articolul 92 alineatul (1), articolul 103 alineatul (1) și articolul 104 alineatul (3) primul paragraf din Regulamentul de procedură - Trimitere preliminară - Examinarea conformității unei norme naționale atât cu dreptul Uniunii, cât și cu constituția națională - Reglementare națională care prevede caracterul prioritar al unei proceduri incidentale de control al constituționalității - Carta drepturilor fundamentale a Uniunii Europene - Necesitatea unei legături cu dreptul Uniunii - Necompetență vădită a Curții.#Cauza C-538/10.

Ordonanța Curții (Camera a cincea) din 22 septembrie 2011 — Lebrun și Howet/État belge
      (Cauza C‑538/10)
      „Articolul 92 alineatul (1), articolul 103 alineatul (1) și articolul 104 alineatul (3) primul paragraf din Regulamentul de
         procedură — Trimitere preliminară — Examinarea conformității unei norme naționale atât cu dreptul Uniunii, cât și cu constituția națională — Reglementare națională care prevede caracterul prioritar al unei proceduri incidentale de control al constituționalității
         — Carta drepturilor fundamentale a Uniunii Europene — Necesitatea unei legături cu dreptul Uniunii — Necompetență vădită a Curții”
      
      1.                     Întrebări preliminare — Sesizarea Curții — Competența instanțelor naționale — Legislație națională care conferă caracter prioritar
            unei proceduri incidentale naționale de control al constituționalității — Inadmisibilitate — Condiție (art. 267 TFUE) (a se
            vedea punctul 16)
      2.                     Întrebări preliminare — Competența Curții — Limite — Cerere de interpretare a Cartei drepturilor fundamentale a Uniunii —
            Litigiu național al cărui obiect nu prezintă niciun element de legătură cu dreptul Uniunii — Necompetența Curții [art. 267
            TFUE; Carta drepturilor fundamentale a Uniunii Europene, art. 17, art. 47 și art. 51 alin. (1)] (a se vedea punctele 17-20)
      Obiectul 
      
         
               Cerere de pronunțare a unei hotărâri preliminare – Tribunal de première instance de Liège — Interpretarea articolului 6 TUE,
                  a articolului 267 TFUE și a articolului 47 din Carta drepturilor fundamentale a Uniunii Europene — Sesizare prealabilă obligatorie
                  a Curții Constituționale de către instanțele naționale în cazul unei presupuse încălcări a drepturilor fundamentale printr‑o
                  lege națională — Conformitate, prin raportare la dreptul Uniunii, a dispoziției naționale care impune această sesizare prealabilă
                  — Posibilitatea instanțelor naționale de a exercita un control de conformitate a normelor naționale cu tratatele internaționale
                  în cazul în care instanța constituțională a declarat că legea națională în cauză este compatibilă cu drepturile fundamentale
                  garantate de Constituție
               
            Dispozitivul 
      Curtea de Justiție a Uniunii Europene este vădit necompetentă să răspundă la întrebarea preliminară adresată de tribunal de
         première instance de Liège (Belgia).